**Mjerila ocjenjivanja**

za nastavni predmet

**Hrvatski jezik**

Učiteljica: Sanja Dasović Sokolić

Škola: OŠ Karlobag

**USMENO PROVJERAVANJE I OCJENJIVANJE UČENIKOVA ZNANJA / USPJEHA PO NASTAVNIM PODRUČJIMA**

**Nastavno područje: HRVATSKI JEZIK**

**Za ocjenu odličan učenik:**

* aktivno sudjeluje u nastavi, brzo i točno zaključuje povezujući nastavne sadržaje
* brzo i točno primjenjuje naučene jezikoslovne sadržaje
* u pisanim provjerama pokazuje najmanje **90%** znanja
* redovito i samostalno piše domaće zadaće
* često samostalno proširuje znanje koristeći se različitim izvorima informacija.

**Za ocjenu vrlo dobar učenik:**

* aktivno sudjeluje u nastavi uglavnom točno zaključuje povezujući nastavne sadržaje
* naučene jezikoslovne sadržaje primjenjuje uglavnom točno
* u pisanim provjerama pokazuje najmanje **77-89%** znanja
* redovito i samostalno piše domaće zadaće.

**Za ocjenu dobar učenik:**

* sudjeluje u nastavnome radu na učiteljev poticaj ili poticaj drugih učenika
* naučene jezikoslovne sadržaje pamti i reproducira, ali ih neredovito ili teže primjenjuje
* u pisanim provjerama pokazuje najmanje **64-76%** znanja
* domaće zadaće piše uglavnom redovito.

**Za ocjenu dovoljan učenik:**

* na učiteljev poticaj sudjeluje u nastavi i zapisuje nastavne sadržaje
* u pisanim provjerama pokazuje najmanje **51-63%** znanja
* uglavnom piše domaće zadaće rješavajući jednostavnije zadatke.

**Za ocjenu nedovoljan učenik:**

* ne sudjeluje, ne prati i ne zapisuje nastavne sadržaje
* u pisanim provjerama pokazuje manje **od 50%** znanja
* ne piše domaće zadaće.

**Nastavno područje: KNJIŽEVNOST**

**Za ocjenu odličan učenik:**

* aktivno sudjeluje u nastavi
* književno djelo doživljava na najvećoj razini te jasno i precizno oblikuje poruku književnoga djela
* samostalno tumači književno djelo te točno primjenjuje književne pojmove
* razlikuje, točno imenuje i oprimjeruje književne vrste i stilska sredstva.

**Za ocjenu vrlo dobar učenik:**

* aktivno sudjeluje u nastavi
* književno djelo doživljava na visokoj razini i uočava poruku djela
* samostalno tumači književni tekst, razlikuje imenuje i uglavnom točno koristi književne pojmove
* razlikuje književne vrste te uglavnom točno uočava i imenuje stilska izražajna sredstva.

**Za ocjenu dobar učenik:**

- na učiteljev poticaj sudjeluje u nastavnome satu

* književno djelo razumije i doživljava ga na prosječnoj razini
* djelomično tumači književni tekst, prepoznaje i imenuje lakše književne pojmove
* razlikuje i imenuje književne vrste, ali teže oblikuje poruku djela
* definira stilska sredstva, ali ih teže prepoznaje u književnome tekstu.

**Za ocjenu dovoljan učenik:**

* pokazuje slabo zanimanje u nastavi te sporije čita književni tekst
* književno djelo djelomično razumije, a doživljaj je djela na najnižoj razini
* uz učiteljevu pomoć tumači književni tekst
* definira književne pojmove i stilska izražajna sredstva, ali ih teško uočava i ne imenuje ih.

**Za ocjenu nedovoljan učenik:**

* ne pokazuje zanimanje za nastavu književnosti
* ne razlikuje književne vrste, ne razumije pročitani tekst i ne može izraziti doživljaje djela
* ne piše zabilješke na satu
* ne definira književne pojmove.

**Nastavno područje:JEZIČNO IZRAŽAVANJE(USMENO)**

 **Za ocjenu odličan učenik**:

* izražava se hrvatskim standardnim jezikom i ima vrlo bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u govornim vježbama u kojima se ističe kreativnost, jasno izlaže i samostalno obrazlaže vlastito mišljenje
* ima odlično razvijenu kulturu slušanja i izvrsno komunicira
* interpretativno čita tekst na najvišoj razini, ima izvrsno razvijenu sklonost za krasnoslov.

**Za ocjenu vrlo dobar učenik**:

* izražava se hrvatskim standardnim jezikom i ima bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u dramatizacijama i govornim vježbama
* jasno i točno izlaže, trudi se ostvariti komunikaciju sa slušateljima.
* izražajno čita i krasnoslovi.

 **Za ocjenu dobar učenik**:

* trudi se izražavati hrvatskim standardnim jezikom i ima razvijen rječnik
* uočava odstupanja od standardnoga jezika u govoru drugih osoba, ali često sam griješi u govoru
* pravilno i jasno izgovara glasove, uglavnom pravilno naglašuje riječi i uglavnom pravilno ostvaruje rečeničnu intonaciju
* sudjeluje u dramatizacijama i govornim vježbama
* vlada tehnikom čitanja, ali ne razvija vlastiti odnos prema pročitanome pa ga valja usmjeravati
* ponekad pokazuje nestrpljenje u komunikaciji s drugima pa mora razvijati kulturu slušanja.

 **Za ocjenu dovoljan učenik**:

* uz učiteljevu pomoć izražava se hrvatskim standardnim jezikom i ima oskudniji rječnik
* pravilno i jasno izgovara glasove, ali sporo čita
* teže izražava misli i oblikuje rečenice
* poštuje pravila komunikacije
* razumije samo jednostavne sadržaje, a tijekom izlaganja se često oslanja na učiteljevu pomoć.

**Za ocjenu nedovoljan učenik**:

* ne trudi se izražavati hrvatskim standardnim jezikom i ne prihvaća učiteljevu pomoć
* odbija sudjelovati u dramatizacijama i govornim vježbama
* nema razvijenu kulturu slušanja i ne poštuje pravila komunikacije
* ne vlada u potpunosti tehnikom čitanja i ne želi krasnosloviti.

**Nastavno područje:JEZIČNO IZRAŽAVANJE (PISANO)**

**Za ocjenu odličan učenik:**

* ima iznimno bogat rječnik i vrlo je kreativan u literarnome i novinarskom izričaju
* izvrsno piše sve oblike pisanoga izražavanja poštujući kompoziciju zadanoga oblika
* u potpunosti je usvojio pravopisna i gramatička pravila te ih dosljedno i točno primjenjuje.

**Za ocjenu vrlo dobar učenik:**

* ima bogat rječnik i kreativan je u literarnome i novinarskom izričaju
* vrlo uspješno piše sve oblike pisanoga izražavanja poštujući kompoziciju zadanoga oblika
* usvojio je pravopisna i gramatička pravila i uglavnom ih točno primjenjuje.

**Za ocjenu dobar učenik:**

* ima razvijen rječnik i trudi se ostvariti literarni i novinarski izričaj
* uspješno piše sve oblike pisanoga izražavanja s manjim pogrješkama u kompoziciji zadanoga oblika
* pravopisna i gramatička pravila djelomično je usvojio te ih nedosljedno primjenjuje.

**Za ocjenu dovoljan učenik:**

* ima razvijen rječnik i trudi se ostvariti literarni i novinarski izričaj
* uz učiteljevu pomoć piše najjednostavnije oblike pisanoga izražavanja
* pravopisna i gramatička pravila nedosljedno primjenjuje te uvijek piše ispravak pisanog oblika.

**Za ocjenu nedovoljan učenik:**

* ne pokazuje zanimanje za pisano izražavanje
* odbija suradnju i ne trudi se napisati zadani oblik ni uz učiteljevu pomoć.

**Nastavno područje: MEDIJSKA KULTURA**

**Za ocjenu odličan učenik:**

* ima iznimno razvijeno zanimanje za medije
* rado sudjeluje u pripremi i realizaciji nastavnoga sata
* prati, preispituje i kritički se odnosi prema sadržajima medijske kulture
* prepoznaje i točno imenuje filmske rodove, vrste i filmska izražajna sredstva
* naučeno primjenjuje u svim situacijama.

**Za ocjenu vrlo dobar učenik:**

* ima razvijeno zanimanje za medije
* sudjeluje u pripremi i realizaciji nastavnoga sata
* prati, preispituje i promišlja o sadržajima medijske kulture
* prepoznaje i imenuje filmske rodove, vrste i filmska izražajna sredstva
* naučeno uglavnom primjenjuje u svim situacijama.

**Za ocjenu dobar učenik:**

* ima djelomično razvijeno zanimanje za medije
* sudjeluje u pripremi i realizaciji nastavnoga sata
* prati nastavu medijske kulture i uz učiteljevu pomoć sudjeluje u radu
* prepoznaje filmske rodove i vrste, a filmska izražajna sredstva djelomično prepoznaje
* definira ključne pojmove, navodi poznate primjere.

**Za ocjenu dovoljan učenik:**

* pokazuje slabo zanimanje za nastavu medijske kulture
* na učiteljev poticaj sudjeluje u radu
* razlikuje filmske rodove i prepoznaje neke filmske vrste
* definira ključne pojmove, ali ne može navesti primjere.

**Za ocjenu nedovoljan učenik:**

* ne pokazuje zanimanje za nastavu medijske kulture
* odbija suradnju, ne sudjeluje u radu ni na učiteljev poticaj.

**Nastavno područje: LEKTIRA**

**Za ocjenu odličan učenik:**

* knjigu čita na vrijeme poštujući zadani rok, a na satu lektire se koristi dnevnikom čitanja
* u potpunosti ovladava sadržajem knjige, a doživljaj je djela na vrlo visokoj razini
* ima uredan i kvalitetno napisan dnevnik čitanja u kojemu kritički promišlja o pročitanome djelu
* na satu je aktivan i pokazuje vrlo visoku razinu kreativnosti pri analizi književnoga djela
* zainteresiran je za svaki oblik rada i način obrade lektire
* u interpretaciji se točno koristi književnim pojmovima
* može vrlo jasno i precizno odrediti poruku književnoga djela
* poruku, ideju, sadržaj ili književni lik dovodi u suodnos sa stvarnim životom ili drugim književnim djelima zauzimajući stav koji čvrsto i argumentirano brani.

**Za ocjenu vrlo dobar učenik:**

* knjigu čita na vrijeme poštujući zadani rok, a na sat lektire donosi dnevnik čitanja
* ovladava sadržajem knjige, a doživljaj je djela na visokoj razini
* ima uredan dnevnik čitanja u kojemu kritički promišlja o pročitanome djelu
* na satu je aktivan
* u interpretaciji se uglavnom točno koristi književnim pojmovima
* može odrediti poruku književnoga djela
* promišlja o književnom djelu, uspoređuje ga s ranije pročitanim djelima, osobama ili događajima iz stvarnog života te argumentirano iznosi svoje mišljenje.

**Za ocjenu dobar učenik:**

* trudi se knjigu pročitati do zadanog roka, a na sat lektire donosi dnevnik čitanja
* većim dijelom ovladava sadržajem knjige, a doživljaj je djela na prosječnoj razini
* trudi se sudjelovati u aktivnostima i interpretaciji koliko mu dopušta poznavanje sadržaja književnoga djela
* vodi osnovne zabilješke o pročitanome književnome djelu
* piše bilješke tijekom i nakon čitanja (određuje temu, mjesto i vrijeme radnje, likove, piše psihološku analizu glavnog lika, kratak sadržaj djela)
* zauzima mišljenje prema pročitanom djelu i nastoji ga obrazložiti.

**Za ocjenu dovoljan učenik**:

* ne poštuje zadani rok za čitanje knjige, a na sat lektire zaboravlja donijeti dnevnik čitanja pa to čini na nekom od sljedećih sati
* nesiguran je u sadržaj književnoga djela, a doživljaj je djela na niskoj razini
* pokazuje minimalno zanimanje za aktivnosti i interpretaciju književnoga djela
* vodi osnovne zabilješke o pročitanome književnome djelu
* nastoji voditi osnovne bilješke o pročitanom djelu
* piše bilješke nakon čitanja (određuje temu, mjesto i vrijeme radnje, likove, piše psihološku analizu glavnog lika)
* nespretno obrazlaže dojam o pročitanome djelu.

**Za ocjenu nedovoljan učenik:**

* ne pokazuje zanimanje za čitanje knjige
* ne vlada sadržajem književnoga djela
* ne pokazuje zanimanje za aktivnosti i interpretaciju književnoga djela
* ne vodi dnevnik čitanja i zabilješke o zadanome književnome djelu
* ne može izreći dojam o pročitanome djelu.

**PISANO PROVJERAVANJE I OCJENJIVANJE UČENIKOVA ZNANJA / USPJEHA**

* **polazište za određenu ocjenu je broj postignutih bodova ( postotak )**
* **ovo je ljestvica bodova koju treba postići za svaku od ocjena (ovisno o rezultatima moguće je snižavanje kriterija)**

KRITERIJ VREDNOVANJA PISANIH PROVJERA

90 – 100 % riješenih zadataka – odličan ( 5 )

77 – 89 % riješenih zadataka – vrlo dobar ( 4 )

64 – 76 % riješenih zadataka – dobar ( 3 )

50% – 63 % riješenih zadataka – dovoljan ( 2 )

do 49 % riješenih zadataka – nedovoljan ( 1 )

KRITERIJ VREDNOVANJA DIKTATA

|  |
| --- |
| 1-2 pogreške – odličan (5)3-4 pogreške – vrlo dobar (4)5-6 pogrešaka – dobar ( 3 )7-8 pogrešaka – dovoljan ( 2 )više od 8 pogrešaka – nedovoljan (1) |

KRITERIJ VREDNOVANJA ŠKOLSKE ZADAĆE

* **ocjena iz zadaće je zbroj niza sastavnica**
* **ocjenjuju se jezični i nejezični elementi**

|  |  |
| --- | --- |
| **JEZIČNI ELEMENTI ZADAĆE** | **NEJEZIČNI ELEMENTI ZADAĆE** |
| * **gramatika**
* **pravopis**
* **leksik ( rječnik )**
 | * **sadržaj**
* **kompozicija**

**- suodnos teme i sadržaja** |

**- također su bitne sastavnice urednost, slovopis, kreativnost…**